Rikunarita-ORG/Wikinium huggingface dataset:
# Carica Mao (Ming)

*Ovo je kinesko ime; porodično ime je* Mao*.*
**Carica Mao** (毛皇后, osobno ime nepoznato, ? -237), formalno **Carica Mingdao** (明悼皇后, doslovno "svevideća i žaljena carica") bila je carica kineske države Cao Wei, jednog od Tri kraljevstva, odnosno supruga Cao Ruija (cara Minga). Bila je skromnog porijekla, kćer tesara po imenu Mao Jia (毛嘉). Za vrijeme vladavine Cao Ruijevog oca Cao Pija je postala carska konkubina. Cao Ruijeva prva supruga je bila princeza Yu. Kada je 226. došao na prijestolje Cao Rui je mnoge iznenadio odlukom da Mao umjesto Yu proglasi caricu; ta je odluka izazvala nezadovoljstvo među plemstvo. S vremenom je Mao počela gubiti naklonost svog muža te ju je sa mjesta carice svrgnula supruga Guo. Godine 237. je Mao doznala za tajnu gozbu koja je organizirala Guo i o tome razgovarala sa mužem; dojava je toliko naljutila cara da je naredio pogubljenje svojih slugu za koje je sumnjao da su odali tajnu, a potom je naredio Mao da izvrši samoubistvo.

## Povezano

* Popis ličnosti Tri kraljevstva

| Kineska carska porodica
 |
| --- |
| Prethodi:  **Carica Guo Nüwang**  |  **Carica Cao Weija**  227–237
 | Slijedi:  **Carica Guo**  |
# Carica Guo (Ming)

*Ovo je kinesko ime; porodično ime je* Guo*.*
**Carica Guo** (郭皇后, osobno ime nepoznato, ? - 263), formalno **Carica Mingyuan** (明元皇后, doslovno "svevideća i istaknuta carica") bila je carica kineske države Cao Wei, jednog od Tri kraljevstva. Suprug joj bio car Cao Rui, kome je bila treća supruga i druga po redu carica. O njenom životu ima malo podataka, ali se zna da je prepoznala kako klan Sima - regent Sima Yi i njegovi sinovi Sima Shi i Sima Zhao - predstavljaju opasnost po opstanak vladarske kuće, ali im se nije sa uspjehom suprotstavila.

## Literatura

* *Zapisi Tri kraljevstva*, vol. 5.
* *Zizhi Tongjian*, vols. 73, 74, 75, 76, 77, 78.

| Kineska carska porodica
 |
| --- |
| Prethodi:  **Carica Mao**  |  **Carica Cao Weija**  238–239
 | Slijedi:  **Carica Zhen**  |
# Carica Zhen (Cao Fang)

*Ovo je kinesko ime; porodično ime je* Zhen*.*
**Carica Zhen** (甄皇后, osobno ime nepoznato, ? -251), formalno **Carica Huai** (懷皇后, doslovno "ljubazna-ali-rano-umrla carica") bila je carica kineske države Cao Wei, jednog od Tri kraljevstva, odnosno prva supruga cara Cao Fanga. O njenom životu se vrlo malo zna; djed joj bio Zhen Yan (甄儼), poočim Zhen Luo, majke cara Cao Ruija. Za caricu je proglašena 243. Umrla je 251. a tri godine kasnije je njen muž svrgnut s vlasti.

## Povezano

* Popis ličnosti Tri kraljevstva

## Izvori

* *Zapisi Tri kraljevstva*, vols. 4, 5.
* *Zizhi Tongjian*, vols. 74, 75.

| Kineska carska porodica
 |
| --- |
| Prethodi:  **Carica Guo**  |  **Carica Cao Weija**  243–251
 | Slijedi:  **Carica Zhang**  |
# Cao Shuang

| Cao Shuang
 |
| --- |
| Tradicionalni kineski
 |  曹爽  |
| Pojednostavljeni kineski
 |  曹爽  |
|

| Transliteracije
 |
| --- |

 |

*Ovo je kinesko ime; porodično ime je* Cao*.*
**Cao Shuang** (? -249) je bio regent kineske države Cao Wei, jednog od Tri kraljevstva. Bio je sin proslavljenog generala Cao Zhena i bio u dalekom srodstvu sa Cao Caom, osnivačem države i njenog vladajućeg klana. Godine 239. ga je umirući car Cao Rui postavio da zajedno sa proslavljenim vojskovođom Sima Yijem služi kao regent maldobonom caru Cao Fangu. Između dvojice ko-regenata se razvilo žestoko suparništvo, potaknuto dijelom i time što je Sima Yi svojim vojničkim uspjesima stekao popularnost. Nasuprot tome, Cao Shuang je 244. doživio katastrofu u pohodu na državu Shu Han. Usprkos toga, Cao Shuang je, koristeći svoje porijeklo i pomoć braće Cao Xija i Cao Xuna, nastojao ojačati svoj položaj na račun Sima Yija. Činilo se da je u tome uspio kada se Sima Yi 247. povukao sa dvora, navodno zbog bolesti i senilnosti. U stvarnosti je Sima Yi pripremao teren za puč koji je izveden početkom 249. kada je Cao Shuang zajedno sa braćom otišao posjetiti Gaopinške grobnice. Sima Yi je iznenada došao u prijestolnicu Luoyang i izdao ukaz kojim se Cao Shuang optužuje za izdaju i pokušaj svrgavanja cara. Cao Shuang se nekoliko dana nećkao hoće li na Sima Yija krenuti oružjem ili pregovarati; odlučio se za potonje i vratio u Luoyang. Tamo ga je Sima Yi uhapsio i pogubio.

## Povezano

* Popis ličnosti Tri kraljevstva

## Napomene

## Izvori

* Chen Shou. *Zapisi Tri kraljevstva.*
# Sima Shi

*Ovo je kinesko ime; porodično ime je* Sima*.*

| Sima Shi
 |
| --- |
| Tradicionalni kineski
 |  司馬師  |
| Pojednostavljeni kineski
 |  司马师  |
|

| Transliteracije
 |
| --- |

 |

**Sima Shi** (208–255), stilsko ime **Ziyuan** (子元) bio je kineski vojskovođa, a kasnije regent države Cao Wei, jednog od Tri kraljevstva. Bio je sin znamenitog državnika Sima Yija, kome je 249. pomogao da izvede dvorski puč kojim je svrgnut Cao Shuang, regent cara Cao Fanga, a nakon čega je Sima Yi postao najmoćniji čovjek u državi, a porodica Sima moćnija od carske. Nakon očeve smrti je zadržao kontrolu nda državom, a kada je 254. car Cao Fang pokušao da gha smijeni, Sima Shi ga je svrgnuo i zamijenio sa rođakom Cao Maom. Kada je umro godine 255. naslijedio ga je mlađi brat Sima Zhao, čiji će sin Sima Yan uzurpirati prijestolje i osnovati dinastiju Jin.

Nakon što je Sima Yan postao car, svom je stricu dao posthumnu titulu **Car Jing od Jina** (晉景帝), sa hramskim imenom **Shizong** (世宗).

## Povezano

* Popis ličnosti Tri kraljevstva
* Popis likova u Dynasty Warriors

## Literatura

* Fang Xuanling. *Knjiga Jina*, Poglavlje 2, Biografija cara Jinga.
# Hua Xin

| Hua Xin
 |
| --- |
| Tradicionalni kineski
 |  華歆  |
| Pojednostavljeni kineski
 |  华歆  |
|

| Transliteracije
 |
| --- |

 |

*Ovo je kinesko ime; porodično ime je* Hua*.*
**Hua Xin** (157–231) bio je savjetnik kineskog gospodara rata Cao Caoa. Karijeru je započeo kao službenik na dvoru dinastije Han da bi se kasnije pridružio Sun Ceu, a na kraju Cao Caou. Kada je Cao Caov nasljednik Cao Pi sebe proglasio carem i osnovao državu Wei, Hua Xin je imenovan ministrom za pisma.

Dok je u historijskim knjigama opisan kao miran i blag čovjek, popularni roman *Romansa Tri kraljevstva* kao okrutnu i beskrupuloznu ličnost, koja ubija posljednju caricu dinastije Han kako bi cara Xiana natjerala da abdicira u korist Cao Pija.

## Povezano

* Popis ličnosti Tri kraljevstva

## Reference
# Jia Kui

| Jia Kui
 |
| --- |
| Tradicionalni kineski
 |  賈逵  |
| Pojednostavljeni kineski
 |  贾逵  |
|

| Transliteracije
 |
| --- |

 |

*Ovo je kinesko ime; porodično ime je* Jia*.*
**Jia Kui**, (174 – ca. 230), stilsko ime **Liangdao** (梁道), bio je kineski vojskovođa i velikodostojnik na početku doba Tri kraljevstva. Služio je državi Cao Wei.

## Povezano

* Popis ličnosti Tri kraljevstva

## Vanjske veze

* biography
# Ma Jun

| Ma Jun
 |
| --- |
| Tradicionalni kineski
 |  馬鈞  |
| Pojednostavljeni kineski
 |  马钧  |
|

| Transliteracije
 |
| --- |
| Mandarinski
 |
| - Wade–Giles
 | Ma Chün
 |

 |

*Ovo je kinesko ime; porodično ime je* Ma*.*
**Ma Jun** (cca. 220–265), stilsko ime **Deheng** (徳衡), bio je kineski strojaski inženjer i državni službenik iz doba Tri kraljevstva. Najpoznatiji je kao izumitelj Kočije usmjerene na jug, uređaja nalik na kompas koji nije imao magnetsku funkciju nego umjesto toga koristio diferencijalne zupčanike. Zbog ovog i drugih revolucionarnih uređaja (kao i drugih postignuća) Ma Jun se smatra jednim od najbriljantnijih izumitelja i inženjera svog vremena (zajedno sa Zhang Hengom iz ranijeg peridoa Istočne dinastije Han). Uređaj se ponovno "pronalazio" u vijekovima iza Ma Juna, što uključuje matematičara i astronoma Zu Chongzhija (429-500). U kasnijim periodima je Ma Junova Kočija usmjerena na jug kombinirana sa drugim uređajima u brojač kilometara.

## Reference

## Vanjske veze

* South Pointing Chariot at DR Gears Arhivirano 2008-03-28 na Wayback Machine-u
# Pei Xiu

| Pei Xiu
 |
| --- |
| Tradicionalni kineski
 |  裴秀  |
| Pojednostavljeni kineski
 |  裴秀  |
|

| Transliteracije
 |
| --- |

 |

*Ovo je kinesko ime; porodično ime je* Pei*.*
**Pei Xiu** (224–271) bio je kineski geograf i kartografije koji je služio kao ministar na dvoru države Wei, jednog od Tri kraljevstva, kao i na dvoru dinastije Jin. Bio je jedan od bliskih suradnika i ljudi o povjerenja regenta Sima Zhaoa i pomogao je pri gušenja Zhuge Danovog pokušaja puča. Nakon što je Sima Yan preuzeo prijestolje Weija i uspostavio dinastiju Jin, Pei Xiu i Jia Chong su formalno svrgnuli cara Cao Huanga. Pei Xiu je godine 267. imenovan za ministra zaduženog za javne radove.

Pei Xiu je poznat po tome što je detaljno analizirao dostignuća dotadašnje kineske kartografije, geodezije i matematike. U svom tekstu je krititirao karte dinastije Han zbog nepreciznosti, iako su kasnija arheološka otkrića otkrila da su te karte preciznije nego što se ranije mislilo.

## Povezano

* Popis ličnosti Tri kraljevstva

## Napomene

## Reference

* Hsu, Mei-ling. "The Qin Maps: A Clue to Later Chinese Cartographic Development," *Imago Mundi* (Volume 45, 1993): 90-100.
* Needham, Joseph (1986). *Science and Civilization in China: Volume 3, Mathematics and the Sciences of the Heavens and the Earth*. Taipei: Caves Books Ltd.
* Nelson, Howard. "Chinese Maps: An Exhibition at the British Library," *The China Quarterly* (Number 58, 1974): 357–362.
* Temple, Robert. (1986). *The Genius of China: 3,000 Years of Science, Discovery, and Invention*. With a forward by Joseph Needham. New York: Simon and Schuster, Inc. ISBN 0-671-62028-2.
# Wang Bi

*Ovo je kinesko ime; porodično ime je* Wang*.*

| Wang Bi
 |
| --- |
| Tradicionalni kineski
 |  王弼  |
| Pojednostavljeni kineski
 |  王弼  |
|

| Transliteracije
 |
| --- |
| Mandarinski
 |
| - Hanyu Pinyin
 | Wáng Bì
 |

 |

**Wang Bi** (226–249), stilsko ime **Fusi** (辅嗣), bio je kineski neotaoistički filozof. Radio je kao niži službenik u upravi države Cao Wei. Poznat je prije svega kao autor komentara na Laozijev *Dao De Jing* i *I Ching*. Sve do 1973. kada su otkriveni Mawangdui tekstovi, njegov komentar se smatrao najboljom kopijom Laozijevog originala. Umro je od kuge u dobi od 24 godine.

## Povezano

* Popis ličnosti Tri kraljevstva

## Reference

* Lou, Yulei, "Wang Bi". *Encyclopedia of China* (Philosophy Edition), 1st ed.

## Vanjske veze

* Wang Bi on the Internet Encyclopedia of Philosophy
# Wei Guan

| Wei Guan
 |
| --- |
| Tradicionalni kineski
 |  衛瓘  |
| Pojednostavljeni kineski
 |  卫瓘  |
|

| Transliteracije
 |
| --- |

 |

*Ovo je kinesko ime; porodično ime je* Wei*.*
**Wei Guan** (220–291), stilsko ime **Boyu** (伯玉), formalno **Vojvoda Cheng od Lanlinga** (蘭陵成公), bio je kineski velikodostojnik koji je služio državi Cao Wei, a potom dinastiji Jin. Godine 263. ga je Sima Zhao, tadašnji regent države Cao Wei, poslao da kao zamjenik Deng Aija napadne državu Shu Han. Nakon uspješnog pohoda je suzbio zavjeru Deng Aija i Zhong Huija. Nastavio je napredovanje u službi nakon što je Sima Yan uspostavio dinastiju Jin. Bio je jedan od rijetkih koji je cara kritizirao zbog odluke da nasljednikom proglasi svog sina Sima Zhonga, koga se držalo mentalno retardiranim. Zbog toga je došao u sukob sa prijestonasljednikovom suprugom Jia Nanfeng. Godine 291. je nakratko postao regent, ali je u ljeto iste godine ubijen.

## Povezano

* Popis ličnosti Tri kraljevstva
# Xiahou Xuan

| Xiahou Xuan
 |
| --- |
| Tradicionalni kineski
 |  夏侯玄  |
| Pojednostavljeni kineski
 |  夏侯玄  |
|

| Transliteracije
 |
| --- |

 |

*Ovo je kinesko ime; porodično ime je* Xiahou*.*
**Xiahou Xuan** (209–254), stilsko ime **Taichu** (太初) bio je kineski velikodostojnik na dvoru države Cao Wei, jednog od Tri kraljevstva. Bio je sin Xiahou Shanga. Preko majke je bio blizak dvorskoj frakciji Cao Shuanga, ali je ipak preživio puč u kome je 249. zbačen Cao Shuang Njegova sestra Gospa Xiahou Hui je bila supruga novog regenta Sima Shija. Godine 254. je Xiahou Xuan zajedno sa Li Fengom dobio naređenje od Cao Fanga da ubije Sima Shija. Međutim, zavjera je bila otkrivena, a Xiahou Xuan je pogubljen.

## Povezano

* Popis ličnosti Tri kraljevstva
# Zhong Yao

*Ovo je kinesko ime; porodično ime je* Zhong*.*
**Zhong Yao** (151–230) bio je kineski kaligraf i političar iz doba Tri kraljevstva, poznat kao jedan od vodećih velikodostojnika države Cao Wei. Bio je rodom iz Xuchanga u Henanu, a prije službe na dvoru države Wei je služio kao upravnik grada Chang'ana.

Nakon smrti Cao Pija i dolaska Cao Ruija na prijestolje, Zhong Yao je imenovan za Velikog tutora Weija godine 226. Bio je učenik znamenitog kaligrafa Cai Yonga, te je znatno doprinio razvoju standardnog pisma (kaishu), te je poznat kao "otac standardnog pisma".

Njegov sin Zhong Hui je također poznat kao kaligraf, ali i kao vojskovođa zaslužan za osvajanje države Shu.

## Reference

## Reference

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

* de Crespigny, Rafe (2007). *A biographical dictionary of Later Han to the Three Kingdoms (23–220 AD)*. Brill. ISBN 978-90-04-15605-0.
* 漢語大字典. Hànyǔ Dàzìdiǎn, 1992. 湖北辭書出版社和四川辭書出版社 Húbĕi Cishu Chūbǎnshè and Sìchuān Cishu Chūbǎnshè; The Taiwanese edition (traditional characters) cited here is from 建宏出版社 Jiànhóng Publ. in Taipei; ISBN 978-957-813-478-2.
* Qiú Xīguī (2000). Chinese Writing. Translation of 文字學概論 by Mattos and Norman. Early China Special Monograph Series No. 4. Berkeley: The Society for the Study of Early China and the Institute of East Asian Studies, University of California, Berkeley. ISBN 978-1-55729-071-7.
* Wang, Yuchi, "Zhong Yao" Arhivirano 2007-09-29 na Wayback Machine-u. *Encyclopedia of China* (Arts Edition), 1st ed.
# Deng Ai

Deng Ai
**Deng Ai** (197–264) je bio kineski vojskovođa iz doba Tri kraljevstva koji je služio državu Cao Wei. Kineski izvori navode kako je imao problema sa mucanjem, ali i neosporni vojnički talent, koji je otkrio Sima Yi. Iskazao ga je u borbi protiv države Shu Han odbijajući Jiang Weijeve Sjeverne ekspedicije. Na kraju je njegov plan omogućio državi Wei da zauzme državu Han 263. Međutim, spletke konkurentskih oficira su doveli do njegovog ubistva i ubistva njegovog sina Deng Zhonga.

## Izvori
# Cao Zhen

*Ovo je kinesko ime; porodično ime je* Cao*.*
**Cao Zhen** (? - 231) bio je kineski vojskovođa iz doba Tri kraljevstva, koji je služio gospodaru rata Cao Caou, a potom i državi Cao Wei. Sa Cao Caom je bo u dalekom srodstvu, ali se Cao Cao prema njemu odnosio kao prema sinu. Cao Zhen je sudjelovao u mnogim pohodima protiv snaga Liu Beija i Sun Quana. Od 227. je nastojao pružati otpor Sjeverenim ekspedicijama koje je vodio Zhuge Liang.

Cao Zhen je bio poznat po svojoj hrabrosti. Tako se u *Zapisima Tri kraljevstva* spominje kako je kao mladić prilikom lova bio napadnut i gonjen od tigra prije nego što se okrenuo i ispalio strijelu i ubio zvijer. Također je bio poznat i po skromnosti, spremnosti da dijeli sve nedaće sa svojim vojnicima te im daje plaću iz vlastitog džepa kada bi zakasnila isplata iz centralne blagajne.

Njegov sin Cao Zhen je od 239. služio kao regent države Cao Wei, a svrgnut je od Sima Yija 249. u incidentu kod Gaopinških grobnica.

## Povezano

* Popis ličnosti Tri kraljevstva

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Guanqiu Jian

| Guanqiu Jian
 |
| --- |
| Tradicionalni kineski
 |  毌丘儉  |
| Pojednostavljeni kineski
 |  毌丘俭  |
|

| proširiTransliteracije
 |
| --- |
| Mandarinski
 |
| - Hanyu Pinyin
 | Guànqiū Jiǎn
 |

 |

Dio Guanqiu Jianove stele
*Ovo je kinesko ime; porodično ime je* Guanqiu*.*
**Guanqiu Jian** (? - 255), stilsko ime **Zhonggong** (仲恭), bio je vojskovođa kineske države Cao Wei, jednog od Tri kraljevstva. Bio je favorit cara Cao Ruija. Godine 237. mu je povjeren pohod protiv Gongusn Yuan u Liaodongu, ali je od njega morao odustati zbog monsunskih poplava, pa je sljedeće godine istu misiju uspješno dovršio Sima Yi. Guanquiu Jian se za svoj neuspjeh iskupio za vrijeme Goguryeo-Wei ratova 244-45 kada je u dva pohoda porazio Dongcheona, kralja korejske države Goguryeo, opljačkao njegovu prijestolnicu te sa svojim trupama izbio na istočnu obalu Korejskog poluotoka. Svoje je dostignuće obilježio stelom koja je iskopana 1905. Godine 255. Guanqiu Jian je zajedno sa Wen Qinom digao pobunu protiv regenta Sima Shija. Ona je ugušena i Guanqiu Jian je pogubljen.

## Izvori

* Chen Shou. *Zapisi Tri kraljevstva*, Poglavlje 28, Biografija Guanqiu Jiana.
* Wu Jinhua. *Sanguo Zhi Jiaoyi Xuli* (三國志斠議續例), *Wenshi* (文史). 2001.
# Guo Huai

| Guo Huai
 |
| --- |
| Tradicionalni kineski
 |  郭淮  |
| Pojednostavljeni kineski
 |  郭淮  |
|

| Transliteracije
 |
| --- |

 |

*Ovo je kinesko ime; porodično ime je* Guo*.*
**Guo Huai** (187–255) bio je kineski oficir u službi Cao Weija, jednog od Tri kraljevstva. Karijeru je započeo u službi gospodara rata Cao Caoa. Napredovao je pod njegovim sinom Cao Pijem, da bi na kraju postao veliki maršal pod Sima Yijem. Guo Huai je nekoliko puta porazio Qiang i Di plemena, te uspješno branio Cao Wei od Jiang Weija.

## Povezano

* Popis ličnosti Tri kraljevstva
* Popis likova u Dynasty Warriors
# Hao Zhao

| Hao Zhao
 |
| --- |
| Tradicionalni kineski
 |  郝昭  |
| Pojednostavljeni kineski
 |  郝昭  |
|

| Transliteracije
 |
| --- |

 |

*Ovo je kinesko ime; porodično ime je* Hao*.*
**Hao Zhao**, stilsko ime **Bodao** (伯道), bio je kineski vojskvođa u službi države Cao Wei, jednog od Tri kraljevstva. Poznat je po tome što je 229. porazio vojsku Shu Hana pod slavnim vojskovođom Zhuge Liangom, uspješno braneći opsjednutu tvrđavu Chencang, a zbog čega je Zhuge Liang mora odustati od Druge ekspedicije na državu Cao Wei. Ubrzo nakon toga je Hao Zhao umro.

## Povezano

* Popis ličnosti Tri kraljevstva

## Izvori

* Chen Shou. *Zapisi Tri kraljevstva*, Poglavlje 3, Biografija cara Minga.
* Chen Shou. *Zapisi Tri kraljevstva*, Poglavlje 9, Biografija Cao Zhena.
# Meng Da

*Ovo je kinesko ime; porodično ime je* Meng*.*
**Meng Da** (? -227) je bio kineski vojskovođa iz doba početka Tri kraljevstva. Karijeru je započeo u službi gospodara rata Liu Zhanga, a potom služio Liu Beija, budućeg osnivača države Shu Han. Potonji ga je držao djelomično odgovornim za pogibiju Guan Yua u bitci kod Fanchenga 219. Stoga je Meng Da prebjegao sjevernjačkom gospodaru rata Cao Caou i kasnije služio njegove nasljednike iz države Cao Wei. Uživao je naklonost Cao Caovog sina Cao Pija, ali ne i Cao Pijevog nasljednika Cao Ruija. Zbog toga je prihvatio poziv Zhuge Lianga da se vrati u državu Shu Han. Prije bijega je prokazan, uhapšen i pogubljen.

## Literatura

* *Zapisi Tri kraljevstva*, vols. 1, 3, 14, 31, 32, 40.
* *Knjiga Jina*, vol. 1.
* *Zizhi Tongjian*, vols. 68, 69, 70, 71.
# Tian Yu

| Tian Yu
 |
| --- |
| Tradicionalni kineski
 |  田豫  |
| Pojednostavljeni kineski
 |  田豫  |
|

| Transliteracije
 |
| --- |

 |

*Ovo je kinesko ime; porodično ime je* Tian*.*
**Tian Yu** (? -251) bio je kineski vojskovođa u službi države Cao Wei, jednog od Tri kraljevstva. Tian Yu je pod Xiang Yangom branio teritorije Cao Weija od napada države Istočni Wu, kada je Lu Xun nastojao iskoristiti Zhuge Liangove Sjeverne ekspedicije.

## Povezano

* Popis ličnosti Tri kraljevstva
# Wang Ling (Cao Wei)

| Wang Ling
 |
| --- |
| Tradicionalni kineski
 |  王淩  |
| Pojednostavljeni kineski
 |  王凌  |
|

| Transliteracije
 |
| --- |
| Mandarinski
 |
| - Hanyu Pinyin
 | Wáng Líng
 |

 |

*Ovo je kinesko ime; porodično ime je* Wang*.*
**Wang Ling** (cca. 200 - 250) bio je kineski vojskovođa iz doba Tri kraljevstva koji je služio državu Cao Wei. Bio je nećak Wang Juna, političara odgovornog za likvidaciju zloglasnog gospodara rata Dong Zhuoa. Istakao se kao upravitelj Zhongshana (中山太守) i već u mladosti postao zapažen od strane Cao Caoa. Kasnije je vodio uspješne borbe sa državom Istočni Wu. Kada je Sima Yi izvršio puč na dvoru Cao Weija, Wang Ling se priključio protivnicima Siminog klana i zavjeri sa ciljem da se car Cao Fang zamijeni sa njegovim stricem Cao Biaom. Zavjera, kasnije poznata kao prva od Tri pobune u Shouchunu, je razotkrivena i Sima Yi je na Wang Linga krenuo sa vojskom. Dobivši uvjerenja o pomilovanju, Wang Ling se predao, ali je potom prisiljen izvršiti samoubistvo, a njegova porodica likvidirana.

## Povezano

* Popis ličnosti Tri kraljevstva
# Xiahou Shang

*Ovo je kinesko ime; porodično ime je* Xiahou*.*
**Xiahou Shang** (185 - 225) je bio kineski oficir iz doba Tri kraljevstva koji je služio Kraljevinu Wei. Bio je nećak Cao Caovog vojskovođe Xiahou Yuana, a od mladosti je bio blizak prijatelj Cao Caovog sina i nasljednika Cao Pija. Usprkos toga, nije imao nikakvu važniju funkciju sve dok 220. Cao Pi nije postao car novostvorene države. Xiahou Snang je dobio komandu nad snagama na južnoj granici te uglavnom vodio uspješne operacije protiv Shu Hana i Istočnog Wua. Godine 224. jenjegovu omiljenu konkubinu dao zadaviti Cao Pi na poticaj supruge Cao Zhena. Xiahou Shang je zbog toga pao u depresiju i umro godinu dana kasnije.

## Povezano

* Popis ličnosti Tri kraljevstva

## Reference

* Chen Shou. *Sanguo Zhi*.
* Luo Guanzhong. *Romance of the Three Kingdoms*.
# Zhong Hui

*Ovo je kinesko ime; porodično ime je* Zhong*.*
**Zhong Hui** (225–264), stilsko ime **Shiji** (士季), bio je kineski vojskovođa iz doba Tri kraljevstva, koji je služio državi Wei. Bio je sin znamenitog političara Zhong Yaoa, od koga je naslijedio i talent za kaligrafiju.

Igrao je značajnu ulogu u pohodu zahvaljujući kome je država Shu Han anektirana od Cao Weija. U njemu su Zhong Hui i Deng Ai imali isti rang, ali se Zhong Hui smatrao zaslužnijim i sposobnijim od Deng Aija. Zbog toga se sprijateljio sa Jiang Weijem, generalom Shu Hana, te su zajedno skovali zavjeru protiv Deng Aija. Ona nije uspjela, a godine 264. Zhong Hui je umro.

## Porodica

* Otac: Zhong Yao

## Povezano

* Popis ličnosti Tri kraljevstva
* Popis likova u Dynasty Warriors

## Reference

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

* Zhu, Zhongbin, "Zhong Hui" Arhivirano 2007-09-29 na Wayback Machine-u. *Encyclopedia of China* (Chinese History Edition), 1st ed.
# Zhuge Dan

*Ovo je kinesko ime; porodično ime je* Zhuge*.*

| Zhuge Dan
 |
| --- |
| Tradicionalni kineski
 |  諸葛誕  |
| Pojednostavljeni kineski
 |  诸葛诞  |
|

| Transliteracije
 |
| --- |

 |

**Zhuge Dan** (? -258), stilsko ime **Gongxiu** (公休), bio je velikodostojnik i vojskovođa kineske države Cao Wei, jednog od Tri kraljevstva, koji je igrao značajnu ulogu u sva Tri ustanka u Shouchunu. U prva dva je bio odan vladajućem klanu Sima; tako je godine 255. pomogao regentu Sima Shiju da porazi Guanqiu Jiana. Poslije se, međutim, i sam pobunio protiv regenta, i u tome nastojao iskoristiti pomoć države Istočni Wu. U tome nije uspio, te je zarobljen i pogubljen.

## Povezano

* Popis ličnosti Tri kraljevstva
* Popis likova u Dynasty Warriors

## Reference

* Chen Shou. *Zapisi Tri kraljevstva*, Poglavlje 28, Biografija Zhuge Dana.
# Mi Fang

*Ovo je kinesko ime; porodično ime je* Mi*.*
**Mi Fang** je bio kineski velikodostojnik iz doba Tri kraljevstva. On i mlađi brat Mi Zhu su poticali iz porodice bogatih trgovaca, i upravo zahvaljujući njihovoj podršci se Liu Bei, gospodar rata i osnivač države Shu Han, uspio održati nakon niza kritičnih poraza. Mi Fang je služio Liu Beiju sve do 219. kada se zbog sukoba s generalom Guan Yuom predao suparničkom gospodaru Sun Quanu, a zbog čega je Liu Bei izgubio provinciju Jing (današnji Hubei i Hunan).

## Napomene

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* de Crespigny, Rafe (2007). *A biographical dictionary of Later Han to the Three Kingdoms (23–220 AD)*. Brill. ISBN 978-90-04-15605-0.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.